Številka: 03211-2/2013-3

Datum: 12. 7. 2013

## ZAPISNIK

11. seje Odbora za gospodarske dejavnosti, turizem in kmetijstvo (v nadaljevanju: Odbor), ki je bila v torek, 2. julija 2013.

Seja je potekala v Banketni dvorani, Magistrat, Mestni trg 1, Ljubljana.

Sejo je vodila predsednica Odbora mag. Nives Cesar.

Na seji so bili navzoči članice in člani Odbora (v nadaljevanju: člani):

Mag. Nives Cesar, Uroš Minodraš, Janez Pergar, Alojz Suhoveršnik, Marjan Jernej Virant, Janez Žagar, Jelka Žekar.

Na seji so bili navzoči tudi: Gorazd Maslo iz OGDP in Boris Kaučič iz SODMS.

Seja se je pričela ob 16.00 uri ob navzočnosti 6 članov.

S sklicem seje so člani prejeli predlog dnevnega reda 11. seje Odbora:

1. **Potrditev zapisnika 10.  seje Odbora za gospodarske dejavnosti, turizem in kmetijstvo**
2. **12. Točka dnevnega reda 27. seje Mestnega sveta MOL:**

**Predlog Odloka o dopolnitvi odloka o merilih za določitev podaljšanega obratovalnega časa gostinskih obratov in kmetij, na katerih se opravlja gostinska dejavnost, s predlogom za hitri postopek**

1. **Razno**

O dnevnem redu ni razpravljal nihče, zato je dala predsednica na glasovanje:

**PREDLOG SKLEPA:**

**Odbor za gospodarske dejavnosti, turizem in kmetijstvo sprejme predlog dnevnega reda 11. seje Odbora.**

Navzočih je bilo 6 članov.

Za je glasovalo 6 članov. Proti ni glasoval nihče.

Predlog dnevnega reda **je bil** sprejet.

**AD 1**

Predsednica je vprašala navzoče člane in članice ali je kakšna pripomba glede na vsebino zapisnika zadnje 10. seje OGDTK.

Prisotni niso podali vsebinskih pripomb na zapisnik.

Nato je predsednica dala na glasovanje.

**PREDLOG SKLEPA:**

**Potrdi se zapisnik 10. seje Odbora za gospodarske dejavnosti, turizem in kmetijstvo.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 2**

Gradivo za to točko so člani prejeli s sklicem seje.

Predsednica je dala besedo poročevalcem. Uvodno obrazložitev je podal Gorazd Maslo (OGDP). Predstavila je Predlog Odloka o dopolnitvi odloka o merilih za določitev podaljšanega obratovalnega časa gostinskih obratov in kmetij, na katerih se opravlja gostinska dejavnost. V obrazložitvi vsebinskega dela predloga odloka je komentiral predlagana podaljšanja obratovanja gostinskih lokalov ter gostinskih vrtov, manjše spremembe odloka (naslednjega dne) ter obrazložil termin »pomembne prireditve« za Mestno občino Ljubljana. Iz predloga odloka izhaja, da se podrobneje opredeli tudi površine, ki so posebne za turizem (npr. športni centri). Podrobneje je pojasnil spremembe odloka v 4., 5. in 6. členu predloga odloka.

Omenila je prejet sklep ČS Center in njihovo pobudo ter nestrinjanje s podaljšanjem obratovalnega časa do 5. ure naslednjega dne. Poudaril je njihov predlog do 3. ure naslednjega dne ter krajše obrazložil njihovo mnenje ter pobudo.

Nato je podal mnenje Mestne občine Ljubljana glede pobud ČS Center. Obrazložil je termin »pomembne prireditve« za Mestno občino Ljubljana, ki se bodo vnaprej določalee na kolegiju župana ter dogovor Mestne občine Ljubljana z gostinci v Centru Ljubljane. Omenil je termine izvajanja Evropskega prvenstva v košarki 2013 ter finalne tekme, ki se bodo zvrstile v Ljubljani (od 20. – 22.9. 2013). Za leto 2013 naj bi veljali le omenjeni termini za podaljšanje obratovalnega časa do 5. ure naslednjega dne v Centru Ljubljane. Ostali podaljšani termini niso predvideni.

Podal je mnenje Mestne občine Ljubljana, da se Predlog Odloka o dopolnitvi odloka o merilih za določitev podaljšanega obratovalnega časa gostinskih obratov in kmetij, na katerih se opravlja gostinska dejavnost sprejme v takšni obliki kot je bil predlagan ob sklicu seje MS MOL. Hkrati se naj sprejme omenjeni predlog odloka o dopolnitvah odloka po hitrem postopku.

Razpravljali so: mag. Nives Cesar, Jelka Žekar, Janez Pergar, Alojz Suhoveršnik, Marjan Jernej Virant, Janez Žagar, Uroš Minodraš in Gorazd Maslo.

Razprava je tekla o gostinskih lokalih v bližini izvajanja športnih objektov v Štožicah, spalnih naseljih v Mol in v bližini Stožic, o naselju BS3, izvajanju pomožnih dogodkov Evropskega prvenstva v košarki 2013 samo v centru mesta, o obratovalnem času v BS3 do 22. ure, odnosih med ČS MOL in MOL, iskanju kompromisa med stanovalci in gostinci, sestankom s ČS Center, usklajenim oz. dogovorjenim kompromisom med MOL in prebivalci ter gostinci, bojaznimi prebivalcev v centru mesta, o Evropskem prvenstvu v košarki 2013.

Po končani razpravi je predsednica dala na glasovanje:

**SKLEP:**

**Odbor za gospodarske dejavnosti, turizem in kmetijstvo podpira predlog, da Mestni svet Mestne občine Ljubljana sprejme predlog, da se Odlok o dopolnitvah Odloka o merilih za določitev podaljšanega obratovalnega časa gostinskih obratov in kmetij, na katerih se opravlja gostinska dejavnost, sprejme po hitrem postopku.**

Navzočih je bilo 7 članov.

Za je glasovalo 7 članov. Proti ni glasoval nihče.

Sklep je bil sprejet.

in

**SKLEP:**

**Odbor za gospodarske dejavnosti, turizem in kmetijstvo je obravnaval pripombe ČS Center na predlog Odloka o dopolnitvah Odloka o merilih za določitev podaljšanega obratovalnega časa gostinskih obratov in kmetij, na katerih se opravlja gostinska dejavnost.**

Navzočih je bilo 7 članov.

Za je glasovalo 7 članov. Proti ni glasoval nihče.

Sklep je bil sprejet.

ter

**SKLEP:**

**Odbor za gospodarske dejavnosti, turizem in kmetijstvo je obravnaval predlog Odloka o dopolnitvah Odloka o merilih za določitev podaljšanega obratovalnega časa gostinskih obratov in kmetij, na katerih se opravlja gostinska dejavnost ter ga predlaga Mestnemu svetu MOL v sprejem.**

Navzočih je bilo 7 članov.

Za je glasovalo 7 članov. Proti ni glasoval nihče.

Sklep je bil sprejet.

**AD 3**

Pod točko razno je tekla razprava o prodaji pridelkov na lokalnih tržnicah na Jančah.

G. Žagar je obrazložil probleme lokalnih ponudnikov pridelkov na Jagodnih nedeljah, ki se izvajajo spomladi in nato tudi jeseni (Kostanjeve nedelje). Izpostavil je obiske tržnega inšpektorja in prodajo lokalnih ponudnikov (kmetije) ter izdajanje kazni. MOL je obvestil o problemu obiskov lokalnih inšpektorjev ter (ne)prijavljenost določenih kmetij na t.i. dopolnilno dejavnost na kmetiji. Izpostavil je delovanje t. i. Osmic na Primorskem ter na podobnost izvajanja omenjenih prireditev.

Gorazd Maslo je izpostavil omenjen problem in predstavil reševanje problematike Mestne občine Ljubljana. Izpostavil je predviden sestanek s Tržnim inšpektoratom RS na omenjeno tematiko.

Odbor se je strinjal, da Gorazd Maslo ob naslednjem sklicu Odbora predstavi rešitve in dogovore med Tržnim inšpektoratom RS ter Mestno občino Ljubljana glede omenjene problematike prodaje lokalnih pridelkov na lokalnih tržnicah v Jančah ter tako seznani člane in članice Odbora.

Razpravljali so: mag. Nives Cesar, Jelka Žekar, Janez Pergar, Alojz Suhoveršnik, Marjan Jernej Virant, Janez Žagar in Gorazd Maslo.

Seja je bila končana ob 17.15 uri.

|  |  |
| --- | --- |
| Pripravil: *Boris Kaučič*Višji svetovalec III | *Mag. Nives Cesar*Predsednica |